kardosdrur/scandi-wiki huggingface dataset:
Lukas Ahlefeld Engel

Lukas Ahlefeld Engel (født 14. december 1998) er en dansk fodboldspiller (midtbane), som spiller for Middlesbrough FC og tidligere spillet for Vejle Boldklub, og Silkeborg IF.

Engel fik sit gennembrud i Fremad Amager, der hentede dengang 17-årige til klubben fra Kastrup Boldklub per 1. juli 2017 på en fri transfer.

Karriere

Klubhold 
Silkeborg IF

Silkeborg IF hentede i vinteren 2022 Lukas Engel i Vejle Boldklub på en lejeaftale gældende for den resterende del af sæsonen. Engel, der både kan spille back, kant og centralt, gjorde det så overbevisende i SIF i bronze-foråret, at han i juni 2022 blev tilknyttet på en femårig kontrakt i Søhøjlandet.

Kastrup Boldklub 
Engel indledte sin karriere i Kastrup Boldklub, og efter at have været med på det såkaldte Futurelandshold var der interesse fra flere klubber. Han fik en kort prøveperiode i FC Nordsjælland, men vendte hjem til barndomsklubben Kastrup. Her spillede han et par sæsoner i de lavere ungdomsrækker, men i 2015 blev han rykket op fra U/19 til førsteseniorholdet, som på daværende tidspunkt lå i Danmarksserien. Her fik han et par gode sæsoner, hvor han i sæsonen 2016/17 scorer tredjeflest mål.

Fremad Amager 

I 2017 skiftede han til 1. divisionsklubben Fremad Amager, som på daværende havde den tidligere landsholdspiller John Faxe Jensen som cheftræner.

I den første sæson løb han ind i nogle skader, men efterhånden opnåede han mere spilletid. 2018/19-sæsonen blev Engels gennembrud på Fremad Amager-holdet, hvor han startede inde i 34 ud af 35 kampe  og scorede ni mål i ligaen samt et enkelt i pokalturneringen. Dette resulterede i, at han opnåede klubbens topscorer-pris.

I sommeren 2019 blev Lukas Engel udnævnt til viceanfører, hvor Mads Gabel var anfører. Da Gabel blev skadet i en periode, fungerede Engel derfor i de fleste af kampene i 2019/20-sæsonen som anfører. I sommeren 2020 overtog Engel endelig posten som anfører, da Gabel skiftede til Brønshøj BK.

Vejle Boldklub 

I vintertransfervinduet 2020/2021 skrev Engel en treårig kontrakt med Vejle Boldklub med udløb i sommeren 2024.

Landshold

Futurelandsholdet 
Dansk Boldspil-Union besluttede i 2014 at oprette et isoleret ungdomslandshold, som fik titlen future-landsholdet med hovedmålet at hjælpe og udvikle de mest talentfulde spillere, som teknisk og færdighedsmæssigt var landets bedste i deres årgang, men grundet deres manglende fysiske udvikling, ofte blev siet fra.

Engel blev 10. marts 2014 udtaget til at være en del af U/16-futurelandsholdet. Det blev til også en startplads, hvor han scorede mål.

U/21-landsholdet 
Den 24. august 2020 udtog landstræner Albert Capellas Lukas Engel til U/21-landsholdet til EM-kvalifikationskampene mod  og . Engel kom dog ikke til at spille, da han fik en skade under en træning. 

Han blev udtaget igen 29. september 2020, da holdet skulle møde  og , men fik dog ikke spilletid.

Referencer

Eksterne henvisninger

Fodboldspillere fra Fremad Amager
Fodboldspillere fra Kastrup Boldklub
Fodboldspillere fra Vejle Boldklub
Sep Vanmarcke

Sep Vanmarcke (født 28. juli 1988 i Kortrijk) er en forhenværende professionel cykelrytter fra Belgien.

Karriere 
Vanmarcke begyndte at køre på UCI World Touren i 2011, da han skrev kontrakt med . Han er kendt som en god rytter i éndagsløbet, og har blandt andet én andenplads og tre fjerdepladser i Paris-Roubaix, samt to tredjepladser i Flandern Rundt.

Referencer

Eksterne henvisninger 

 
 

Mandlige cykelryttere fra Belgien
Jens Poul Andersen

Jens Poul Andersen (26. oktober 1844  13. juni 1935) var en dansk opfinder. Han konstruerede nogle af de tidligste danske kameraer. Peter Elfelt brugte et af hans filmkameraer til den første danske filmoptagelse i 1897.

Tidligt liv og uddannelse 
Andersen blev født den 26. oktober 1844 i Huseby, Annisse Sogn, søn af landmand Anders Pedersen (ca. 1817–78) og Ane Sørensdatter (ca. 1821–1904). Han blev oprindeligt uddannet som snedker, men maleren PC Skovgaard sørgede senere for, at han blev uddannet som maler i Frederiksværk. Han supplerede sin sparsomme skolegang på Classens skole, hvor han snart blev kendt for sin håndtering af forskellige apparater.

Karriere 
I 1866 begyndte Andersen at arbejde som snedker og mekaniker på sit eget værksted i Nellerød. Han konstruerede sit første kamera i 1866, delvist inspireret af LG Kleffels "Fuldstændig Veiledning i praktisk Fotografi" (dansk udgave, 1865).  Hans vigtigste tekniske opfindelse var en forbedring af "våde kollodiumproces", som gjorde det muligt at belægge, sensibilisere, eksponere og udvikle det fotografiske materiale inde i kameraet. I 1876-77 fik han patent på et lyskamera, der eliminerede behovet for et bærbart mørkekammer til brug i marken. Han indledte et samarbejde med fotograf Peter L. Petersen (efter 1901: Elfelt), der i 1883 fik eneret til at sælge Andersens kameraer. Andersen producerede kameraer og andet fotografisk udstyr såsom stereoskoper såvel som mikroskoper og Nivelleringsinstrumenter. Hans kreationer var repræsenteret på den nordiske udstilling i 1888 . Han blev ofte overset eller snydt af producenter.

Han skabte også en lang række andre produkter i sit værksted, herunder kikkerter og guitarer.

Eftermæle 
Et af hans fineste værker var et filmkamera til Elfelt fra 1896–97, der blev brugt til de første filmoptagelser i Danmark. Et senere forbedret kamera (unicum, der oprindeligt blev introduceret af Bausch og Lomb ) fra 1904 er nu i Danmarks Nationalmuseums samlinger. Et kamera lavet til Familie Journalens Holger Rosenberg (til 160 optagelser på en uperforeret 35 mm film) vises nu på Dansk Teknisk Museum i Helsingør.

Kilder og henvisninger 

 Berendt, Flemming: Jens Poul Andersen 1844-1935: kamerabyggeren fra Nellerød. Dansk Fotohistorisk Selskab (1994)

 Jens Poul Andersen på gravsted.dk

Personer fra Gribskov Kommune
Opfindere fra Danmark
Harm Vanhoucke

Harm Vanhoucke (født 17. juni 1997 i Kortrijk) er en professionel cykelrytter fra Belgien, der er på kontrakt hos .

Karriere 
Vangoucke begyndte at køre på UCI World Touren den 1. juli 2018, da han skrev kontrakt med . Det skete efter at have kørt for holdets U23-hold, hvor han blandt andet vandt U23-udgaven af Lombardiet Rundt (Piccolo Giro di Lombardia) i 2016. Året efter blev det til en sejr i Flèche Ardennaise.

Referencer

Eksterne henvisninger 

 
 

Mandlige cykelryttere fra Belgien
C.F. Graae

C.F. Graae, Frederik Graae eller Christian Frederik Anton Hastrup Graae (5. juli 1875 på Vokstrupgård ved Esbønderup – 11. juni 1948 ved Hals Barre) var departementschef i undervisningsministeriet og bl.a. medlem af departementschefstyret i slutningen af besættelsen.

Biografi 
C.F. Graae tog juridisk embedseksamen i 1900 og blev sagførerfuldmægtig og året efter dommerfuldmægtig. I 1902 blev han assistent i Kultusministeriet, fuldmægtig i 1910 og ekspeditionssekretær i 1913. Da ministeriet i 1916 blev delt op i et kirke- og et undervisningsministerium, fulgte Graae med over i Kirkeministeriet, hvor han i 1918 blev udnævnt til kontorchef. I 1919 flyttede han til Undervisningsministeriet først som kontorchef og fra 1925 til 1945 som departementschef. 

C.F. Graae varetog og løste en række forskellige opgaver af undervisningsmæssig og kulturel art. Han var bl.a. ministeriets repræsentant i skolespørgsmål ved genforeningen i 1920, i dansk-tyske skoleforhandlinger i 1924, i komiteen for videnskabelige undersøgelser på Grønland med meget mere og i arbejdet for at sikre kunstnere og forfatteres rettigheder til deres værker, også efter døden. Han sad også i bestyrelsen for en række kulturelle institutioner som Ny Carlsberg Glyptoteket, Det kongelige Musikkonservatorium og Hirschsprungs Samling.

C.F Graae gik på pension i 1945. Han og hans hustru omkom ved S/S Kjøbenhavns forlis ved Hals Barre, efter at skibet havde påsejlet en sømine.

Udmærkelser  

Han blev dekoreret med:
 Ridder af Dannebrog (1920)
 Dannebrogsmændenes Hæderstegn (1926)
 Kommandør af Dannebrog 2. kl. (1929)
 Kommandør af Dannebrog 1. kl. (1936)
 Storkorset (1946)

I Grønland er en gletsjer i bunden af Nordvestfjord navngivet F. Graae Gletscher efter ham af Treårsekspeditionen.

Referencer

Henvisninger og Litteratur

Eksterne henvisninger 
 

Departementschefer i Undervisningsministeriet
Danskere i 1900-tallet
Jurister fra Danmark
Personer i Kraks Blå Bog (afdøde)
Højfjolde

Højfjolde (dansk) eller Hochviöl (tysk) er en bebyggelse beliggende på gesten ved Arlåens ovre løb i Sydslesvig. Administrativt hører stedet under Fjolde kommune i Nordfrislands kreds i den nordtyske delstat Slesvig-Holsten. I kirkelig henseende hører Højfjolde til Svesing Sogn. Sognet lå i Sønder Gøs Herred (Husum Amt, Sønderjylland), da området tilhørte Danmark. 

Højfjolde blev (sammen med Hokstrup) indlemmet i Fjolde Kommune i 1976. Modsat de andre landsbyer og bosteder i kommunen hører den syd for Arlåen beliggende Højfjolde ikke under Fjolde, men under Svesing Sogn i Sønder Gøs Herred.

Højfjolde er første gang nævnt 1352. Forleddet er sandsynligvis hø (mda. hy). Højfolde tilhører den gruppe af landsbyer i omegnen, som har stednavnendelse -fjolde. Gruppen omfatter (ud over Højfjolde) Fjolde, Arenfjolde (også Arnfjolde), Arenfjoldemark og Østerfjolde. Endelsen stammer fra gammeldansk Fialdæ og beytder dyrket jord. Den historiske forbindelse mellem fjolde-byerne er dog uklar.

Noter 

Fjolde
Kuurne

Kuurne er en belgisk kommune og by i provinsen Vestflandern i Flandern, fire km nordøst for Kortrijk og 75 km vest for hovedstaden Bruxelles. I 2019 var der 13.484 indbyggere fordelt på 10 km².

Cykelløbet Kuurne-Bruxelles-Kuurne har start og mål i Kuurne.

Referencer

Eksterne henvisninger 

 

Byer i Belgien
Kommuner i Belgien
Flandern
Boucles de l'Aulne

Boucles de l'Aulne (officielt Boucles de l'Aulne-Châteaulin) er et fransk endagsløb i landevejscykling som arrangeres hvert år i ultimo maj/primo juni. Løbet er blevet arrangeret siden 1931. Løbet er af UCI klassificeret som 1.1 og er en del af UCI Europe Tour.

Vindere

Eksterne henvisninger 
 

 
Etableret i 1931
Demin Cup 2021

Demin Cup 2021 var den 40. udgave af den danske løbsserie DCU Cup. Den blev afviklet over fire afdelinger fra april til oktober 2021.

For hver afdeling blev der givet point til rytterne efter placering.

Hold 
De fire danske UCI kontinentalhold samt DCU eliteteams deltog i Demin Cuppen. Derudover stillede flere danske cykelklubber med enkelte ryttere, ligesom danske ryttere fra udenlandske hold kunne deltage. Udenlandske amatørryttere tilknyttet udenlandske hold kunne også deltage, hvis de blev inviteret af den lokale arrangør.

Resultater 
For hver afdeling blev der givet point til rytterne efter placering.
Nr. 1 får 20 point, Nr. 2 får 19 point, Nr. 3 får 18 point, Nr. 4 får 17 point... nr. 20 får 1 point. I tilfælde af pointlighed er placeringen i senest afviklede løb afgørende.

1. afdeling i Mørkøv 
Holbæk Cykelsport var 18. april arrangør af den første afdeling af Demin Cup 2021. Både start og mål var placeret syd for centrum af Mørkøv. Startstregen var beliggende ved Mørkøv Hallen, mens målstregen var på Håbetvej ud for Kildebjergskolen. Der blev kørt seks gange på en 27,43 km lang rundstrækning syd for Skovvejen. Rundstrækningen indeholdte 258 højdemeter.

2. afdeling i Ørbæk 
Nyborg Cykle Klub var 12. juni arrangør af den anden afdeling af Demin Cup 2021. Start og mål var placeret på Frørupvej syd for centrum af Ørbæk. Der skulle køres seks omgange på en 25,6 km lang rundstrækning med 210 højdemeter.

3. afdeling i Vissenbjerg 
Cykling Odense og Cykel Motion Højfyn var 1. august arrangør af den tredje afdeling af Demin Cup 2021. Rytterne skulle køre otte omgange på en 23,9 km lang rute med 348 højdemeter. Der var start og mål på Kirkehelle i Vissenbjerg. Det var Demin Cuppens mest kuperede rute, og det var første gang at løbet skulle køres. Det var første danske A-licensløb efter sommerpausen, hvor seneste løb var Amager CR 80 års Jubilæumsløb i slutningen af juni.

* = deltager i ungdomskonkurrencen

4. afdeling i Faxe 
Køge Cykel Ring var 3. oktober arrangør af den fjerde og sidste afdeling af Demin Cup 2021. Både start og mål var placeret i centrum af Faxe.

Se også 
 DCU Ladies Cup 2021

Referencer

Eksterne henvisninger 
 

2021
Cykelløb i 2021
DCU licensløb 2021
Per Bausager

Per Bausager (født 6. september 1956 i Roskilde) er en dansk forhenværende professionel cykelrytter, og nuværende distributør af cykeludstyr.

I 1984 indstillede han karrieren som cykelrytter, hvor han blandt andet deltog i Tour de France 1979. I 1982 kørte han Giro d'Italia på samme hold som sin lillebror Jacob Bausager.

Eksterne henvisninger 

 
 
 

Personer fra Roskilde
Mandlige cykelryttere fra Danmark
Ealdgyth, dronning af England

Ealdgyth (ca. 992 - efter 1016), moderne engelsk Edith kan have været navnet på hustruen til Sigeferth, søn af Earngrim, lensmand af de syv burghs og senere til kong Edmund Jernside. Hun var sandsynligvis mor til Edmunds sønner Edvard den Landflygtige og Edmund Ætheling.

Den angelsaksiske krønike registrerer, at Sigeferth og hans bror Morcar, der er beskrevet som " de syv burghs mest fremtrædende lensmænd", blev dræbt på en forsamling af den engelske adel i Oxford. Ealdorman Eadric Streona siges at have dræbt dem "uærligt" efter at have inviteret dem til sine værelser. De syv burgher, ellers ukendte, formodes at have været de fem burgher og Torksey og York. Efter mordene overtog kong Ethelred den Rådvilde Sigeferth og Morcars ejendom og beordrede, at Sigeferths enke, hvis navn krøniken ikke har registreret, skulle tilbageholdes i Malmesbury Abbey. Johan af Worcesters krønike kalder hende Ealdgyth.

I sensommeren 1015, på et tidspunkt mellem 15. august og 8. september, gjorde Edmund Jernside  oprør mod sin far kong Ethelred. Enten da, eller måske endda tidligere, fjernede han Sigeferths enke fra Malmesbury mod sin fars ønske og giftede sig med hende. Sigeferth og Morcars venner og allierede støttede Edmund derefter. Selvom de to chartre, der har overlevet fra omkring dette tidspunkt og blev udstedt af Edmund og nævner hans kone, har ingen af dem bevaret hendes navn i de overlevende tekster.

Det antages generelt, men ikke universelt, at Ealdgyth, hvis det var hendes navn, var mor til Edmund Jernsides sønner. Disse var Edmund, der døde ung i eksil, og Edvard den Landflygtige, der vendte tilbage til England i slutningen af sin onkel kong Edvard Bekenderens regeringstid og døde kort derefter. Hvorvidt hun gik i eksil sammen med sine børn efter Edmunds død i 1016 er uvist.

En af grundene til, at Johan af Worcester måske har taget fejl ved at navngive denne kvinde Ealdgyth, er, at Sigeferths bror Morcar også var blevet gift med en kvinde ved navn Ealdgyth. Denne Ealdgyth var datter af Ælfthryth og niece til Ælfhelm, Ealdorman af York og Wulfric Spot. Selvom Ealdgyth var et almindeligt kvindeligt navn i den tid, har dette sammenfald rejst mistanke om, at Worcesters krønike har forvekslet Sigeferths enke med hans svigerinde.

Referencer

Litteratur 

 
 
 
 

 

Dronninger af England
Personer i 1000-tallet
3. etape af PostNord Danmark Rundt 2021

3. etape af PostNord Danmark Rundt 2021 var en kuperet etape som blev kørt den 12. august 2021. Den startede i Tønder og betegnes som løbets “kongeetape”, da den blev afsluttet med flere rundstrækninger og opstigninger på den berømte Kiddesvej i centrum af Vejle. Rytterne skulle efter bestigningen af Kiddesvej fra nord mod syd, dreje til højre ad Foran Møllen, og så til venstre ad Koldingvej inden målstregen dukkede op. Der var i alt 1760 højdemeter.

Den 21 år gamle belgiske rytter Remco Evenepoel fra  kom alene i mål, med et forspring på 1.29 minut til Tosh Van der Sande () på andenpladsen. Evenepoel overtog samtidig løbets lyseblå førertrøje.

Resultater

Etaperesultat

Klassement efter etapen

Pointkonkurrencen

Bakkekonkurrencen

Bedste unge rytter

Holdkonkurrencen

Referencer

Eksterne henvisninger 
 

03
Sport i Vejle
Butrintsøen

Butrintsøen ( ) er en salt lagune syd for Saranda, Albanien, som ligger ud til det Ioniske Hav. Den er omgivet af tætte skovklædte bakker, stenet kyst og suppleret med saltvand og ferskvandsmarsk. Søen har en længde på 7,1 km og en bredde på 3,3 km, og har et overfladeareal på 16 km2. Søens maksimale dybde er 24,4 meter.  I syd forbinder Vivarikanalen lagunen med havet.

Butrint er især kendt for mangfoldigheden af flora og fauna. Den sydlige del af søen ligger i Butrint Nationalpark og er blevet anerkendt som et vådområde af international betydning ved betegnelse under Ramsarkonventionen. Søen er blevet så godt udpeget som et Important Bird Area og vigtigt planteområde, fordi den understøtter et betydeligt antal fugle og plantearter.

Kilder og henvisninger 

Søer i Albanien
Ramsarområder
Der stode tre Skalke og tænkte et Raad

Dansk skæmtevise, der beskriver, hvordan det lykkes tre skalke (gavtyve; egl. tjenere) at udføre en plan for at bedrive seksuelt samkvem med møllerens datter, samt de afledte kortsigtede følger heraf. Også kendt under navnet Katten i sækken.

Én gemmer sig i en sæk, der afleveres hos mølleren under foregivende af, at den indeholder korn, der skal males til mel (formodentlig næste dag) idet der insisteres på, at den skal beskyttes mod skadedyr og derfor, for en sikkerheds skyld, opbevares i møllerens datters soveværelse (natten over).

Handlingens grundform er, med varierende slutning, kendt fra folkeviser fra andre europæiske lande, fx den tyske: "Es wohnt ein Müller an jenem Teich" ("der bor en møller ved hin (mølle-) dam").

Omkvædet i den danske version i Højskolesangbogen er krydret med til lejligheden opfundne sære og mystiske ord, dels for at rime, dels som virkemiddel til at trække spændingen ud. Et af disse ord har givet navn til folkedans-, -sang- og -musikforeningen Tingluti.

Noter

Eksterne referencer

Tekst på Wikisource 
Wikisource: Der stode tre skalke og tænkte et råd

Folkeviser
Vivarikanalen

Vivarikanalen (albansk: Kanali i Butrintit, også kendt som Butrinto floden) forbinder Butrintsøen i Albanien med Korfustrædet, og grænser til halvøen Butrint .

Vandet i kanalen løber i begge retninger, fra søen til havet og omvendt under stigende tidevand. En pontonfærge forbinder landet i syd med halvøen i nord, i Butrint Nationalpark . To små forter er placeret i den sydlige del af kanalen; begge blev bygget under regeringen af Ali Pasha fra Ioannina .

Ifølge internationale organisationer fungerer kanalens udløb som afgrænsning, mellem Adriaterhavet  og det Ioniske Hav.

Kanalen skaber en unik situation i Lake Butrint, som får både  ferskvand og saltvand, hvilket skaber ideelle betingelser for opdræt af bløddyr som f.eks. muslinger Under det kommunistiske regime plejede mange studerende at melde sig frivilligt om sommeren for at søge efter gamle ruiner i Butrint Nationalpark.

Kilder og henvisninger 

Albaniens geografi
Nationalparker i Albanien
Forsvarslovene 1950-51

Forsvarslovene 1950-51 var tre love, som reorganiserede Danmarks Forsvar efter 2. verdenskrig og medlemskabet af NATO. Lovene kan også kaldes en forsvarsordning og er sammenlignelige med et at nutidens større forsvarsforlig. Bag lovene stod Socialdemokratiet, Venstre og Det Konservative Folkeparti, mens Det Radikale Venstre, Retsforbundet og Danmarks Kommunistiske Parti ikke støttede ordningen. 

Lovene indeholdt følgende større ændringer:
 Forsvarsministeriet blev oprettet til afløsning af Krigsministeriet og Marineministeriet.
 Flyvevåbnet blev oprettet som selvstændigt værn.
 Embedet som Forsvarschef med tilhørende Forsvarsstab (senere Forsvarskommandoen) blev oprettet som en enhedsledelse for værnene.
Denne struktur forblev i kraft gennem den kolde krig.

Lovene var blevet forberedt af Forsvarskommissionen af 1946 og Forsvarskommissionen af 1950 og bestod af tre forskellige love:
 Lov om forsvarets ordning af 27. maj 1950 om de ledelsesmæssige forhold. 
 Forsvarets ordning (sammensætningen af værnene og korpsene m.fl.)
 Forsvarets ordning (personellet ved værnene, korpsene m.fl.)

(Betegnelsen korps peger i denne sammenhæng på de fagligt specialiserede korps som lægekorpset eller auditørkorpset; ikke på hærenheden armékops.)

Referencer 

Danmarks forsvarspolitik
Danmarks love
Anthony Turgis

Anthony Turgis (født 16. maj 1994 i Bourg-la-Reine) er en professionel cykelrytter fra Frankrig, der er på kontrakt hos .

Referencer

Eksterne henvisninger 

 
 

Mandlige cykelryttere fra Frankrig
Eric Larson

Eric Larson (født den 3. september 1905 i Cleveland, Utah, døde den 25. oktober 1988 i La Cañada Flintridge, Californien), var en amerikansk animatør, der arbejdede for Walt Disney som en af Disney's Nine Old Men. Han startede i Disney i 1933og skabte blandt andet sekvensen, hvor børnene flyver til Ønskeøen i Peter Pan. Efter Walt Disneys død i 1966 fik Larson ansvaret for at finde nyt talent og træne dem, et job han fortsatte med at udføre indtil hans pensionering i 1986.

Referenser 

Disney Legends
Personer fra Utah
Ågerup-Kirkerup Strandpark

Ågerup-Kirkerup Strandpark er en lille strandpark ved Lille Valby Strand i Roskilde kommune. Strandparken ligger nord for halvøen Bolund. 270 meter nord for stranden løber Maglemose Å ud i fjorden.

Stranden består af små og mellemstore sten. Langs med stranden er der diger lavet af store sten. Fjordbunden ud for strandparken består af sand. Der er lavvandet ved stranden, så man skal langt ud før det bliver dybt.

Selve strandparken består af en stor græsplæne omgivet af store træer. I parken er der borde/bænke, en gynge og udlagte træstammer til at lege på. Der er offentlige toiletter i strandparken.

Fjordstiens rute 4 går langs med stranden.

Galleri

Eksterne henvisninger 
Ågerup-Kirkerup Strandpark på atol.dk

Lokaliteter i Roskilde Kommune
Strande i Danmark
Kildebakkeskolen

Kildebakkeskolen ligger i Vildbjerg by. Skolen er enkeltsporet, og har klassetrin fra 0.-6. klasse med 156 elever. Når eleverne har afsluttet 6. klasse starter de fleste på Vildbjerg Skole.

Kildebakkeskolens ansatte består af 12 lærere, 1 børnehaveklasseleder og 1 skoleleder.

Skolens SFO består af 105 børn. SFO'ens ansatte består af 4 pædagoger, 3 medhjælpere og 1 SFO-leder.

Kildebakkeskolen sender hver dag børnene på en løbetur eller gåtur på 1 km., så de får bevæget sig og får bevægelse i undervisningen.

Folkeskoler i Herning Kommune
Vildbjerg
Timring Skole

Timring Skole også kaldet Timring Læringscenter er placeret i byen Timring tæt på Vildbjerg.

På skolen ligger der både skole, SFO og børnehave/vuggestue.

Skolen nyder godt af det høje aktivitetsliv i lokalområdet.

Folkeskoler i Herning Kommune
Vildbjerg
Ørnhøj Skole

Ørnhøj Skole er en lille skole beliggende i Ørnhøj 15 km nord for Videbæk.

Skolen har klassetrin fra 0-6. klasse - opdelt i indskoling og mellemtrin. Skolen har også en SFO.

Skolen har et klassespor og gode udefaciliteter - såsom legeplads, multibane, bålhytte m.m.

Folkeskoler i Herning Kommune
Offerfonden

Offerfonden er en pengepulje der støtter projekter og aktiviteter som styrker viden eller indsatsen i forbindelse med ofre for forbrydelser eller trafikofre. Offerfonden støtter ikke ofre direkte.

Tiltaget til Offerfonden blev diskuteret i 2012 af daværende justitsminister Morten Bødskov. Debatten var især begyndt da Malene Duus stod offentlig frem med sin historie.
Puljen blev oprettet af Folketinget med virkning fra den 1. januar 2014 og administreres af Rådet for Offerfonden der har adresse hos Civilstyrelsen i Viborg.
Rådet for Offerfonden består af tre medlemmer og de nuværende er advokat Karoline Normann som formand, overlæge Ole Brink og direktør og cand.jur. Søren Grunnet Løvenlund.

Udvalgt støtte 
 Kvinder gør modstand
 UlykkesLinjen, Ulykkespatientforeningen
 CaféQ, Røde Kors

Referencer

Eksterne henvisninger

Rapporter

Tidsskriftsartikler 
 
Fonde fra Danmark
Trafiksikkerhed
Etableret i 2014